stanford-oval/wikipedia huggingface dataset:
ניקולאי אבידגור

| --- | --- |

 לידה:  11 בספטמבר 1743 קופנהגן, דנמרק 
 פטירה:  4 ביוני 1809 (בגיל 65) קופנהגן, דנמרק 
 שם לידה:  Nikolai Abraham Abildgaard 
 מקום קבורה:  בית הקברות אסיסטנס 
 מקום לימודים:  האקדמיה הדנית המלכותית לאמנויות יפות 
 תחום יצירה:  ציור, פיסול, art of drawing, אדריכלות 
 יצירות ידועות:  Culmin's Ghost Appears to his Mother, Ymir Suckling the Cow Audhumla, The Wounded Philoctetes, The Temple of Happiness 
 בן או בת זוג:  Juliane Marie Abildgaard (1803–?) 
 
ניקולאי אבידגור (בדנית: Nicolai Abildgaard;‏ 11 בספטמבר 1743 – 4 ביוני 1809) היה צייר, פסל, אדריכל ופרופסור לציור, מיתולוגיה ואנטומיה הנאו-קלאסית בקופנהגן, דנמרק. רבות מיצירותיו היו בארמון כריסטינסבורג המלכותי.
ביוגרפיה

ניקולאי אברהם אבידגור נולד בקופנהגן, דנמרק, כבנם של אן מרגרטה (לבית בסטהולם) וסורן אבידגור, שרטט.
אבידגור הוכשר על ידי אמן ציור לפני שהצטרף לאקדמיה המלכותית הדנית לאמנות בקופנהגן, שם למד בהנחייתם של יוהאן אדוארד מנדלברג ויוהנס וידוולט. הוא זכה בשורה של מדליונים באקדמיה בשנים 1764–1767. מדליית הזהב הגדולה מהאקדמיה זכה בשנת 1767 כללה מלגת נסיעות והוא חיכה חמש שנים לממשה. הוא סייע לפרופסור יוהאן מנדלברג מהאקדמיה כחניך בסביבות 1769 לציור עיטורים לארמון המלוכה בפרדנסבורג. ציורים אלה הם קלסיים, מושפעים מאמנים קלסיים צרפתיים כמו קלוד לוריין וניקולא פוסן.
ביוגרפיה > השתלמות באירופה

אף על פי שאמנים בתקופה ההיא בדרך כלל נסעו לפריז ללימודים נוספים, אבידגור בחר לנסוע לרומא, שם שהה בשנים 1772–1777. הוא יצא לנסיעה לנאפולי בשנת 1776 עם ינס יול. שאיפותיו התמקדו בז'אנר ציור ההיסטוריה. בהיותו ברומא למד את ציורי הקיר וציוריהם של רפאל, טיציאן ומיכלאנג'לו. בנוסף למד תחומים אמנותיים אחרים (פיסול, אדריכלות, קישוט, ציורי קיר) ופיתח את הידע שלו במיתולוגיה, עתיקות, אנטומיה ופרספקטיבה.
בחברת הפסל השוודי יוהאן טוביאס סארגל והצייר הנרי פוסלי, הוא החל להתרחק מהקלסיקה שלמד באקדמיה. הוא פיתח הערכה לספרות של שייקספיר, הומרוס ואוסיאן (המשורר הגאלי המשוער). הוא עבד עם נושאים מהמיתולוגיה היוונית והנורדית, שהציבו אותו בחזית הרומנטיקה הנורדית.
הוא עזב את רומא ביוני 1777 בתקווה להיות פרופסור באקדמיה בקופנהגן. הוא עצר לשהייה בפריז והגיע לדנמרק בדצמבר של אותה שנה.
ביוגרפיה > קריירה אקדמית ואמנותית

בשנת 1778, זמן קצר לאחר שהצטרף לאקדמיה, מונה לפרופסור. הוא לימד מיתולוגיה ואנטומיה בנוסף לציור הסגנון הנאו-קלאסי. ינס פטר מלר היה בין תלמידיו. מעבר לתפקידו באקדמיה, הוא היה פרודוקטיבי מאוד כאמן בשנים 1777–1794. הוא הפיק לא רק יצירות מונומנטליות, אלא גם יצירות קטנות יותר כגון איורים. הוא עיצב תלבושות נורדיות ישנות. הוא אייר את יצירותיהם של סוקרטס ואוסיאן. בנוסף הוא עשה קצת פיסול ותחריטים הוא התעניין במיתולוגיה, המקראית והספרותית.
כצייר היסטורי מלכותי, הוזמן אבידגור בסביבות 1780 על ידי ממשלת דנמרק לצייר יצירות מונומנטליות גדולות, על ההיסטוריה של דנמרק, לקשט את חדר האבירים (רידרסאל) בארמון כריסטינסבורג. זו הייתה משימה יוקרתית ורווחית. הציורים שילבו תיאורים היסטוריים עם אלמנטים אלגוריים ומיתולוגיים שהיללו והחמיאו לשלטון. חלקי הדלתות תיארו, באלגוריה, ארבע תקופות היסטוריות בהיסטוריה של אירופה. אבידגור השתמש באלגוריה ציורית, כדי להעביר רעיונות ולהעביר מסרים באמצעות סמלים לציבור מעודן שהבין צורת סימבולית זו.
הוא עשה ניסיון כושל להיבחר לתפקיד מנהל האקדמיה בשנת 1787 ונבחר פה אחד לתפקיד כעבור שנתיים, כיהן כמנהל בתקופה 1789–1791. היה לו המוניטין של עריץ ולקיחת לעצמו כמה שיותר משימות מונומנטליות של האקדמיה.
אבידגור נודע גם כאדם חילוני ודוגל ברפורמה פוליטית. אף שירותו לממשלה (וביצירות האמנות שלו), הוא כמעט ולא תמך במלוכה או בכנסיית המדינה. הוא נקלע למחלוקות בסוף המאה ה-18 בגלל אמירותיו הקשות וציוריו הסאטיריים. הוא קיבל השראה מהמהפכה הצרפתית, ובשנים 1789–1790 הוא ניסה לשלב את האידיאלים המהפכניים הללו בחדר האבירים בארמון כריסטינסבורג. עם זאת, המלך דחה את עיצוביו.
העימותים שלו עם הממסד הגיעו לשיאם בשנת 1794, כאשר הציג את הציור האלגורי שלו "צדק שוקל את גורל האנושות", והיה מבודד פוליטית ומנותק מהדיון הציבורי על ידי צנזורה.
השריפה בארמון כריסטינסבורג, בפברואר 1794, השפיעה גם היא על הקריירה שלו, שכן שבעה מתוך עשרת הציורים המונומנטליים של הפרויקט הגרנדיוזי נהרסו בשריפה. הפרויקט הופסק וכך גם ההכנסות שלו.
עם זאת, לאחר אותה שריפה הרסנית, הוא התחיל לקבל משימות דקורטיביות וגם קיבל את ההזדמנות לעבוד כאדריכל. הוא עיטר את ארמון לבצאו (הידוע כארמון כריסטיאן השמיני) באמלינבורג (1794–1798). הוא גם תכנן לבנות מחדש את ארמון כריסטינסבורג, אך הוא לא הצליח להשיג את המשימה.
בתחילת המאה ה-19, העניין שלו בציור הוחזר כאשר צייר ארבע סצנות מהקומדיה של טרנס אנדריה.
בשנת 1804 קיבל משימה בסדרת ציורים לחדר הכס בארמון החדש, אך חילוקי דעות בין האמן לנסיך הכתר עצרו את הפרויקט הזה. עם זאת, הוא המשיך לספק לחצר המלכות עיצובים לרהיטים ועיטורי חדרים.
הוא נבחר שוב לכהן כמנהל האקדמיה משנת 1801 ועד מותו.
חיים אישיים

אבידגור התחתן עם אנה מריה אוקסהולם (1762–1822) בשנת 1781. נישואיו השניים בשנת 1803 היו עם ג'וליאן מארי אוטסן (1777–1848).
היו לו שני בנים ובת מהנישואים.
הוא מת בשנת 1809. ניקולאי אברהם אבידגור קבור בבית הקברות בקופנהגן.
הערות שוליים

↑  inc Encyclopaedia Britannica, The New Encyclopaedia Britannica, Chicago : Encyclopaedia Britannica, Inc., 2010, ISBN 978-1-59339-837-8
↑  91 (Salmonsens konversationsleksikon / Anden Udgave / Bind I: A—Arbejdergilder), runeberg.org (בדנית)
↑  "Søren Abildgaard", translate.google.com
↑  Philip Weilbach, Dansk Konstnerlexikon, indeholdende korte Levnedstegnelser over Konstnefe, som indtil Udgangen af 1876 have levet ... i Danmark eller den danske Stat, Höst og Sön, 1877. (בדנית)
↑  Carl Frederik Bricka, "Abildgaard, Nicolai Abraham, 1743–1809", runeberg.org (בדנית)
↑  Nicolai Abildgaard | lex.dk, Den Store Danske (בדנית)
↑  "Nicolai Abraham Abildgaard", www.kulturarv.dk
↑  Christian VIII’s Palace, The Danish Monarchy - Front Page, ‏13 בדצמבר 2011 (באנגלית)
| --- | --- |
בקרת זהויות :  NLI: 987007432472505171  BIBSYS: 10079827  BNE: XX1171310  BnF: cb136035628 (data)  GND: 116003472  ICCU: VEAV336343  ISNI: 0000 0001 1037 9358  KulturNav: 46ea4cd0-ddac-4975-8121-92b6c1b189ff  LCCN: n80049733  NKC: xx0279463  NTA: 070023492  RKD: 208  SELIBR: 207940  SUDOC: 085899844  ULAN: 500023457  VIAF: 10020076   WorldCat (עם VIAF): 10020076 
ניקולאי אבידגור, הפצוע, 1775
ניקולאי אבידגור, סיוט לילה, 1781
סלמאן בן חמד אאל ח'ליפה

סלמאן בן חמד אאל ח'ליפה עם נשיא המדינה, יצחק הרצוג, בפורום כלכלי שנערך בבניין המועצה לפיתוח כלכלה של ממלכת בחריין, דצמבר 2022
סלמאן בן חמד בן עיסא אַאל ח'ליפה (בערבית: سلمان بن حمد بن عيسى آل خليفة; נולד ב-21 באוקטובר 1969) הוא סגן המלך, נסיך הכתר של בחריין, ראש ממשלת בחריין, וסגן המפקד העליון של צבא ההגנה של בחריין.
ביוגרפיה

הנסיך סלמאן הוא הבן הבכור של מלך בחריין חמד בן עיסא אאל ח'ליפה ואשתו הראשונה הנסיכה סביקה בינת אברהם אאל ח'ליפה. הוא סיים את לימודיו התיכוניים בבית הספר של מחלקת ההגנה של ארצות הברית, "בית הספר בחריין". לאחר מכן נסע להשלים את התואר הראשון שלו במדע המדינה באמריקן יוניברסיטי בוושינגטון די. סי. את התואר השני בהיסטוריה ובפילוסופיה של המדע הוא עשה באוניברסיטת קיימברידג'. הנסיך סלמאן ייסד את תוכנית "מלגת הלימודים הבינלאומית של נסיך הכתר 1999", כדי להוביל את צעירי בחריין אל המאה ה-21. במסגרת התוכנית, התלמידים המצטיינים ביותר מתיכוני בחריין מקבלים מלגה להתחלת לימודיהם האקדמיים מעבר לים. תוכנית זו הוקמה כדי שכשישובו המצטיינים מהאוניברסיטאות ברחבי העולם אל בחריין, הם יוכלו לתרום להתפתחותה ולפיתוחה של בחריין. יותר מ-140 תלמידים מכל שכבות החברה של בחריין קיבלו מלגה ואת ההזדמנות ללמוד מעבר לים, במדינות כמו: בריטניה, ארצות הברית וצרפת.
בטרם קיבל על עצמו את חובותיו של נסיך הכתר, סלמאן כיהן כתת-שר ההגנה במשרד ההגנה של בחריין בין 1995 ל-1999. סלמאן הושבע כנסיך הכתר של ממלכת בחריין ב-9 במרץ 1999 והחזיק בתפקיד המפקד העליון של צבא ההגנה של בחריין מ-22 במרץ 1999 עד 6 בינואר 2008. בינואר 2000 נפגש הנסיך סלמאן עם השר לפיתוח אזורי, שמעון פרס בפורום הכלכלי בדאבוס והביע את תמיכתה של בחריין ב"קידום תהליך השלום בכל המסלולים, והביע תקווה שהמדינות המעורבות יגיעו להסכם משביע רצון שיבטיח את הזכויות הלגיטימיות של כל הצדדים". ב-3 במרץ 2002, הנסיך סלמאן מונה ליושב ראש המועצה לפיתוח כלכלי, שאחראית על פיקוח וגיבוש אסטרטגיית הפיתוח הכלכלי של בחריין ושואפת למשוך משקיעים זרים למדינה. בנוסף הוא יושב ראש של הוועדות הבאות:
הוועדה המנהלת של הממשלה
הוועדה למשאבים טבעיים ולביטחון כלכלי
ועדת התכנון העירונית העליונה
ביוני 2002 הביע את התנגדותו לפיגועי ההתאבדות ולפגיעה באזרחים ישראלים, אך סייג ואמר שיש להפנות את אותם פיגועים כנגד מתנחלים וחיילים. ב-6 בינואר 2008 פרסם המלך חמד צו מלכותי הממנה את סלמאן לסגן המפקד העליון של צבא ההגנה של בחריין, הממונה על הפיקוח, הניהול והיישום של המדיניות הציבורית וגם על התוכניות הכלכליות, הצבאיות, הניהוליות והכספיות של צבא ההגנה של בחריין והמשמר הלאומי. באביב הערבי בבחריין (2011) ,מונה על ידי המלך לעמוד בראש צוות הדיאלוג עם המפגינים והודיע כי יפתח בדיאלוג עם המפגינים לגבי רפורמות בשיטת הממשל ובשחיתות השלטונית. במרץ 2013, הנסיך סלמאן מונה על ידי המלך לסגן ראשון לראש ממשלת בחריין, האחראי על הפיקוח על הפיתוח המתמשך על הסוכנויות המנהליות והמוסדות הממשלתיים בממלכה.
לאחר מותו של ח'ליפה בן סלמאן אאל ח'ליפה ב-11 בנובמבר 2020, מונה סלמאן כמחליפו בתפקיד ראש ממשלת בחריין.
משפחתו

היה נשוי לשייחַ'ה הַאלַה (هالة) בינת דועייג' אַאל ח'ליפה עד 2005. שייחַ'ה הַאלַה הייתה הבת הבכורה של שייח' דועייג' אַאל ח'ליפה, העוזר לתת שר האוצר והכלכלה הלאומית. הַאלַה הייתה הנשיאה של מרכז המידע לנשים וילדים ויושבת ראש האגודה לבעלי פיגור שכלי. היא נפטרה ביוני 2008. להם שתי בנות ושני בנים.
ראו גם

מוחמד בן סלמאן אאל סעוד
הערות שוליים

↑  عن بنا | وكالة أنباء البحرين, www.bna.bh
1 2 3 4 5  HRH Prince Salman bin Hamad Al Khalifa | Kingdom of Bahrain | About His Royal Highness the Crown Prince, www.crownprince.bh
↑  השר פרס נפגש עם נסיך הכתר של בחריין, באתר וואלה! חדשות, ‏29 בינואר 2000
↑  עלי ואקד, יורש העצר של בחריין: "אני מתנגד לפיגועי התאבדות", באתר ynet, 13 ביוני 2002
↑  שירות, ‏המהומות לא דועכות: עשרות הרוגים בלוב; אי-שקט בבחריין, תימן, עומאן, כוויית ובג'יבוטי, באתר גלובס, 20 בפברואר 2011
↑  בחריין: תומכי משטר התעמתו עם מפגינים, באתר ערוץ 7 חדשות, פוליטיקה, תרבות, יהדות ועוד
↑  נסיך הכתר של בחריין מונה לראש הממשלה החדש, באתר מעריב אונליין, 11 בנובמבר 2020
↑  AP, Sheikha Hala, former wife of Bahrain Crown Prince, passes away, Khaleej Times (באנגלית)
הנסיך סלמאן עם ראש ממשלת רוסיה, דמיטרי מדבדב, 2014
סופיה רייס

| --- | --- |

סופיה רייס ב-2016
 לידה:  25 בספטמבר 1995 (בת 29) מונטריי, נואבו לאון, מקסיקו
 שם לידה:  אורסולה סופיה רייס פיניירו
 מוקד פעילות:  מקסיקו 
 תקופת הפעילות:  מ-2014
 עיסוק:  זמרת, פזמונאית
 סוגה:  פופ • פופ לטיני
 סוג קול:  מצו-סופרן 
 שפה מועדפת:  ספרדית מקסיקנית, אנגלית 
 כלי נגינה:  גיטרה, פסנתר, יוקולילי
 חברת תקליטים:  וורנר מיוזיק לטינה
 http://sofiareyes.com/
 פרופיל ב-IMDb
 
אורסולה סופיה רייס פיניירו (באנגלית: Sofía Reyes; נולדה ב-25 בספטמבר 1995) הידועה בשם סופיה רייס, היא זמרת-יוצרת מקסיקנית, אשר פועלת בעיקר במקסיקו. סופיה רייס נולדה במונטריי, בנואבו לאון שבמקסיקו.
בשנת 2017, הוציאה את אלבום הבכורה שלה Louder!, מתוכו יצאו הסינגלים "Muévelo", "Conmigo (Rest of Your Life)", "Solo Yo" ו-"Llegaste Tú".
בשנת 2022, הוציאה את אלבום האולפן השני שלה, Mal de Amores.
קריירה

את סינגל הבכורה שלה "Muévelo", הוציאה רייס ב-22 באוגוסט 2014. השיר זכה להצלחה נאה ואף הצליח להיכנס אל מצעד השירים הלטיניים של בילבורד. בספרד, הוא זכה למעמד הפלטינה על סך מכירות של כ-40,000 עותקים. לאחר מכן, הוציאה את "Conmigo (Rest of Your Life)".
בינואר 2016, יצא השיר "Solo Yo" שהצליח לכבוש את פסגת מצעד שירי הפופ הלטיניים. כמה חודשים לאחר מכן, הוציאה את "Llegaste Tú" שזכה להצלחה נאה. בתחילת שנת 2017, הוציאה את אלבום הבכורה שלה, Louder!, בו נכללו ארבעת הסינגלים. האלבום זכה להצלחה נאה כאשר הגיע אל המקום ה-8 במצעד אלבומי הפופ הלטיניים. איגוד תעשיית ההקלטות האמריקאי העניק לו את תואר הזהב הלטיני על סך מכירות של כ-30,000 עותקים בארצות הברית.
בשנת 2018, הוציאה את השיר "1, 2, 3", שבו השתתפו ג'ייסון דירולו ודי לה גטו. השיר זכה להצלחה רבה ואף קיבל את תואר הפלטינה הלטינית הכפולה בארצות הברית. בין היתר, הצליח להיכנס אל מצעדי סוף השנה בארגנטינה וברומניה. בהמשך, הוציאה את השיר "Vamos por La Estrella". בשנת 2019 הוציאה את השיר "R.I.P." ביחד עם ריטה אורה ואניטה. השיר זכה להצלחה רבה, והקליפ שלו צבר 72 מיליון צפיות. בשנת 2020, הוציאה את הלהיט "Échalo Pa' Ca".
בשנת 2021 השתתפה רייס בלהיט האירופאי "Dancing on Dangerous", שצבר למעלה מ-25 מיליון השמעות בספוטיפיי.
דיסקוגרפיה > אלבומי אולפן

2017: Louder!
2022: Mal de Amores
הערות שוליים

1 2  Sofia Reyes - Biography | Billboard, www.billboard.com
↑  lars.brandle, Prince Royce Launches D'León Records and Signs Mexican Pop Singer Sofia Reyes, Billboard, ‏2014-06-13
↑  Mal De Amores, 2022-02-10, נבדק ב-2022-04-22
↑  Muévelo (feat. Wisin) - Single de Sofía Reyes (בMexican Spanish), נבדק ב-2019-05-03
1 2  Sofia Reyes Chart History, Billboard
↑  Listas semanales - Listas - Promusicae - Productores de Música de España, www.promusicae.es
1 2  Sofia Reyes Chart History, Billboard
↑  lars.brandle, Sofia Reyes Teams With Wisin on 'Muevelo': Watch, Billboard, ‏2014-08-21
↑  Watch Sofia Reyes' New Music Video 'Llegaste Tu' Featuring Reykon: Exclusive Premiere, Billboard
↑  Gold & Platinum, RIAA (באנגלית)
↑  1, 2, 3 (feat. Jason Derulo & De La Ghetto) - Single by Sofía Reyes (באנגלית אמריקאית), נבדק ב-2019-05-03
↑  www.instagram.com
↑  - monitorLATINO, Top Digital monitorLATINO
↑  Kiss FM Live - #1 HIT RADIO, www.kissfm.ro
↑  Talento Uno Music (2018-03-23), Paty Cantú, Kap G, Sofia Reyes - Vamos Por La Estrella (Video Oficial), נבדק ב-2019-05-03
1 2  Sofia Reyes (2019-03-14), Sofia Reyes - R.I.P. (feat. Rita Ora & Anitta)[OFFICIAL MUSIC VIDEO], נבדק ב-2019-05-03
↑  Imanbek, Sean Paul, and Sofía Reyes get together for 'Dancing On Dangerous' - Dancing Astronaut Imanbek, Sean Paul, and Sofía Reyes get together for 'Dancing On Dangerous' : Dancing Astronaut, web.archive.org, ‏2021-05-05
| סופיה רייס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Louder! • Mal de Amores |  |
| סינגלים | "Muévelo" • "Conmigo (Rest of Your Life)" • "Solo Yo" / "Nobody But Me" • "Llegaste Tú" • "1, 2, 3" • "Vamos por La Estrella" • "R.I.P." • "¿Qué Ha Pasao'?" • "A Tu Manera (Corbata)" • "Idiota" • "Cuando Estás Tú" • "Échalo Pa' Ca" • "Tick Tock" • "Casualidad" • "Seaside" • "Mal de Amores" • "Marte" • "Esa Parte de Mí" • "Duele Tanto" • "Corazón Frío" • "Luna" • "Puro Sentimiento" • "Más" • "El Wey" • "How You Samba" • "TQUM" |  |
| השתתפות בסינגלים | "How to Love" • "Diggy" • "Tell Me" • "Bittersweet" • "Never Let You Go" • "Lo Siento" • "Highway" • "Il tuo profumo" • "Dancing on Dangerous" • "Family" • "Cleopatra" |  |
| סיבובי הופעות | Louder Tour |  |
| --- | --- |
בקרת זהויות :  ISNI: 0000 0004 6685 0286  LCCN: n2017067095  MusicBrainz: d2f9426f-1dc9-4b95-9ed9-f101787378e4  VIAF: 199684118   WorldCat (עם VIAF): 199684118
סביבה (מתמטיקה)

בטופולוגיה ויישומיה, סביבה של נקודה היא קבוצה של נקודות העוטפת, אינטואיטיבית, את הנקודה הנתונה.
סביבות משתמשות לתאר התנהגות מקומית של אובייקטים מתמטיים במרחב הטופולוגי. כך למשל ניתן להגדיר פונקציה רציפה בנקודה מסוימת על-פי התנהגותה בכל סביבה של נקודה זו. באופן דומה ניתן לנסח תכונות מקומיות של מרחב טופולוגי באמצעות הסביבות של כל נקודה במרחב, כדוגמת קומפקטיות מקומית או קמירות מקומית.
הגדרה פורמלית

פורמלית, במרחב טופולוגי נתון, סביבה של  a היא קבוצה המכילה קבוצה פתוחה ש- a שייכת אליה. כלומר, בהינתן  (X,\tau ) מרחב טופולוגי, נאמר ש- N סביבה של  a\in X אם קיימת קבוצה פתוחה  U\in \tau  כך ש- a\in U\subset N.
סביבה מנוקבת (או סביבה נקובה) של הנקודה היא סביבה כנ"ל, פרט לנקודה עצמה. דהיינו, אם הקבוצה  A היא סביבה של נקודה  a, אזי הקבוצה  A\setminus \{a\} היא סביבה מנוקבת של נקודה  a.
סביבה שהיא קבוצה פתוחה בעצמה, נקראת סביבה פתוחה.
מערכת סביבות ובסיס מקומי

עבור מרחב טופולוגי  (X,\tau ) כלשהו ונקודה  x\in X כלשהי, נהוג לסמן ב- {\mathcal {N}}(x) את קבוצת כל הסביבות של  x.  {\mathcal {N}}(x) זו נקראת מערכת הסביבות של  x (neighborhood system). מערכת הסביבות של כל נקודה  x\in X כלשהי מהווה מסנן.
קבוצה  {\mathcal {B}}\subseteq {\mathcal {N}}(x) תקרא בסיס סביבתי של  x (neighborhood base) או בסיס מקומי של  x (local base) אם ורק אם כל סביבה של  x מכילה איבר מ- {\mathcal {B}}. פורמלית,  {\mathcal {B}} בסיס מקומי אם לכל  A\in {\mathcal {N}}(x) קיים  B\in {\mathcal {B}} כך ש- B\subseteq A.
באמצעות הבסיס המקומי של נקודה כלשהי ניתן לחקור את התנהגות המרחב או אובייקט במרחב בנקודה זו. כך למשל במקרה של פונקציה רציפה, מספיק להוכיח את תנאי הרציפות לבסיס המקומי על-מנת להוכיחו לכל סביבה כלשהי.
במקרה של מרחב וקטורי טופולוגי, ניתן להשתמש בבסיס המקומי על-מנת להגדיר בסיס לכל המרחב הטופולוגי כולו, זאת על ידי פעולות של הזזה.
דוגמאות

במרחב מטרי, סביבה היא קבוצה המכילה כדור פתוח סביב הנקודה. במרחב מטרי משתמשים לעיתים במונח " \varepsilon -סביבה", כדי לציין סביבה המהווה כדור ברדיוס  \varepsilon  שמרכזו בנקודה, באותו אופן, משתמשים לעיתים במונח " \varepsilon -סביבה מנוקבת" לציון סביבה של כדור המהווה כדור ברדיוס  \varepsilon  שמרכזו בנקודה, ממנו הוציאו את הנקודה.
סביבה של נקודה על הישר הממשי היא קבוצה המכילה קטע פתוח שהנקודה שייכת אליו. סביבה של נקודה במישור האוקלידי  \mathbb {R} ^{2} היא קבוצה המכילה עיגול פתוח שהנקודה שייכת אליו. סביבה של נקודה במרחב האוקלידי התלת-ממדי  \mathbb {R} ^{3} היא קבוצה המכילה כדור פתוח שהנקודה שייכת אליו.
הערות שוליים

↑  neighborhood in nLab, ncatlab.org
↑  Neighborhood of a Point | eMathZone, ‏2014-08-03 (באנגלית)
↑  neighborhood base in nLab, ncatlab.org
| טופולוגיה קבוצתית |
| --- | --- | --- |
| מושגי יסוד | מרחב מטרי • מרחב טופולוגי • פונקציה רציפה • הומיאומורפיזם |  |
| בתוך המרחב | קבוצה פתוחה • קבוצה סגורה • פנים • סגור • שפה • סביבה • נקודת הצטברות • קבוצה צפופה • קבוצה דלילה • בסיס • סדרת קושי |  |
| תכונות של מרחבים טופולוגיים | תכונות של מרחבים טופולוגיים |  |
| אקסיומות ההפרדה | T0 •  ‏ T1 • ‏ T2 (מרחב האוסדורף) • T2.5 • מרחב האוסדורף לחלוטין • T3 (מרחב רגולרי) • T3.5 • ‏ T4 (מרחב נורמלי) • T5 • ‏ T6 • מרחב מטריזבילי |  |
| אקסיומות המנייה | С1 •  ‏ С2 •  מרחב ספרבילי |  |
| קומפקטיות | קבוצה קומפקטית • מרחב קומפקטי מקומית • מרחב לינדלף • קבוצה קומפקטית יחסית • מרחב  פרה-קומפקטי |  |
| תכונות נוספות | מרחב שלם • קשירות • מרחב בייר • מרחב פולני |  |
|  ק  |  ק  |  |
| בניות | מרחב מכפלה •  טופולוגיה מושרית • מרחב מנה •  קומפקטיפיקציה (קומפקטיפיקציה חד-נקודתית, הקומפקטיפיקציה של סטון צ'ך) • השלמה |  |
| משפטים | הלמה של אוריסון • משפט טיטצה • משפט המטריזציה של אוריסון • משפט טיכונוף • משפט הקטגוריה של בייר |  |
| דוגמאות | קבוצת קנטור • עקומת הסינוס של הטופולוגים •  מרחב המסרק  •  הישר הארוך  • מישור מור  •  מרחב אוריסון אוניברסלי |  |
| שונות | טופולוגיה חלשה  • תכונה מקומית • אלומה • מרחב כיסוי |  |
 נושאים בטופולוגיה: טופולוגיה קבוצתית • טופולוגיה אלגברית • טופולוגיה גאומטרית  נושאים באנליזה מתמטית:  חשבון אינפיניטסימלי (מונחון) •   אנליזה וקטורית • משוואות דיפרנציאליות רגילות וחלקיות • טופולוגיה קבוצתית וגאומטרית • אנליזה מרוכבת • אנליזה פונקציונלית • תורת המידה 
תיאור גרפי של סביבה פתוחה של הנקודה  a המוגדרת על ידי  B_{\varepsilon }(a)=(a-\varepsilon ,a+\varepsilon )=\{x\in \mathbb {R} :|x-a|<\varepsilon \}
סופיה ריגטי

סופיה ריגטי (באנגלית: Sofia Righetti, נולדה ב-1988) היא גולשת סקי אלפיני לנכים איטלקייה. אלופת איטליה בסקי אלפיני לנכים לשנת 2014.
ביוגרפיה

ריגטי גדלה בנגרר (אנ'), ורונה איטליה. היא נולדה עם מום לב מולד ובגיל חמישה חודשים עברה ניתוח. במהלך הניתוח, הרופאים לא שמו לב כי הדם שלה הפסיק לזרום לעמוד השדרה. הפסקת הדם הובילה לאיסכמיה מותנית שגרמה לשיתוק רגליה. הוריה תבעו את הרופאים בבית המשפט וזכו בתביעה. לדבריה, הנכות שלה מעולם לא נחוותה מבחינתה כבעיה.
בגיל 14 אימצה ריגטי אורח חיים צמחוני ובגיל 24 (שנת 2012), אימצה אורח חיים טבעוני. בבגרותה, החלה לעסוק בפעילות לזכויות בעלי חיים. התזה שלה, אותה כתבה במסגרת לימודי פילוסופיה באוניברסיטת בולוניה, עסקה בטיעונים נגד ניסויים בבעלי חיים. מקורות ההשראה שלה הם אנשים המצדדים במתן כבוד לחייהם של בעלי החיים דוגמת השחקן חואקין פיניקס, הזמרים אליסה וייט גלוז (אנ') ומוריסי וההוגים טום רייגן וגארי פרנציון.
ריגטי מנגנת בגיטרה חשמלית בלהקות פאנק ומטאל. כמו כן, היא מנהלת בלוג ביוטיוב בו היא עוסקת באורח חיים טבעוני וספורטיבי.
בשנת 2015, נשאה נאום בוועידת TED בוורונה בו טענה כי נכות היא פוטנציאל ולא מגבלה.
ספורט

ריגטי החלה לגלוש בשנת 2012, בגיל 23. בשנת 2013, השתתפה באליפות איטלקייה לסקי אלפיני לנכים מטעם FISIP וזכתה במדליית ארד במסלול סלאלום. בשנת 2014, השתתפה שנית באליפות זו שנערכה בפרטו נבוסו (אנ'). במסלול הסלאלום, היא נפלה בדרכה למטה, אך למרות הנפילה שעיכבה אותה במספר שניות, היא הגיעה למקום השני וזכתה במדליית כסף. למחרת היום, במסלול הסלאלום הענק היא הגיעה למקום הראשון וזכתה במדליית זהב. בנוסף לסקי, ריגטי עוסקת באופן חובבני גם ברכיבה על אופני יד, אימוני כושר וקרוספיט.
הוקרה

בשנת 2013, זכתה בפרס L'Amico Atletico.
בשנת 2015, זכתה בפרס יוליה (Premio Giulietta).
הערות שוליים

1 2  Verona, Sofia da Negrar vince nello sport e nella vita: oro e argento nello sci. "Punto all'Europa", veronasera
↑  Sofia Righetti Italian champion, stevanelevatori
↑  FISIP - Federazione Italiana Sport Invernali Paralimpici
↑  VENETO SOFIA RIGHETTI SCI PARALYMPIC, fondazionegabrielecardinaletti
↑  2015 - Sofia Righetti, luceartsworkshop
↑  Sofia Righetti, campionessa di sci paralimpico, è la vincitrice del premio Giulietta 2015, veronasera
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סופיה ריגטי".
סופיה קריטיקו

| --- | --- |
אין תמונה חופשית
 לידה:  1895 יוון 
 פטירה:  1995  (בגיל 100 בערך) ישראל 
 מדינה:  ישראל 
 מידע חסידת אומות העולם
 פרסים והוקרה:  חסידת אומות העולם (23 באוגוסט 1998) 
 קישורים חיצוניים
 יד ושם:  סופיה קריטיקו
 
סופיה קריטיקו (Sofia Kritikou; ביוונית: Σοφία Κρητικού;‏ 1895, יוון – 1995, ישראל) הייתה חסידת אומות העולם מיוון.
קורות חיים

קריטיקו הייתה אם חד-הורית. היא גרה עם בתה אגאפי (Agapi) בפריסטרי (אנ') שבפרברי אתונה ועבדה בתור מנקה.
קורות חיים > פעילותה בתקופת השואה

במרס 1944, כשלוש שנים לאחר כיבוש יוון על ידי גרמניה, החלה קריטיקו להחביא את דוד קזנסקי ואת שלושת ילדיו בביתה למרות עונש המוות שלו היה צפוי כל מי שהחביא יהודים או סייע להם. חצי שנה לפני כן, בספטמבר 1943, גורשו יתר בני משפחת קזנסקי לאושוויץ ושם נספו.
בתחילה לא ידעה קריטיקו שהמוסתרים הם יהודים והסתירתם רק כי סברה שהם מתנגדי השלטון הגרמני. לארבעה היו כרטיסי קיצוב מזון שנשאו שמות יווניים-אורתודוקסיים, ושאותם הוציא מפקד המשטרה ברובע מגוריהם. הארבעה נדדו בין מספר מקומות מסתור, עד ששותפו של דוד קזנסקי בסדנת התפירה שלהם הזכיר באוזניו את שמה של קריטיקו. השותף היה הסנדק של אגאפי, בתה של קריטיקו.
כשגילתה קריטיקו שהארבעה הם יהודים, המשיכה להסתירם בביתה למרות זאת, עד תום המלחמה. צבי, בנו בן ה-18 של דוד קזנסקי, הצטרף לפרטיזנים אך מדי פעם ביקר את יתר בני משפחתו ששרדו במסתור.
קורות חיים > לאחר המלחמה

לאחר שחרור יוון נותרה קריטיקו בקשר עם היהודים שהצילה. צבי ואחותו ג'ינה עלו לארץ ישראל ודוד וליאנה בתו נותרו ביוון. ב-1964 ביקר צבי את קריטיקו באתונה. הוא פגש את אגאפי שוב, והשניים התאהבו. אגאפי התגיירה ושינתה את שמה לרות, והשניים נישאו ועברו לישראל. סופיה קריטיקו עברה להתגורר אף היא בישראל, עם בתה וחתנה.
הכרה והנצחה

ב-1998 העניק יד ושם את תואר חסידת אומות העולם לקריטיקו.
סופיה רובינה

| --- | --- |

 לידה:  19 בספטמבר 1985 (בת 39) טרטו 
 מוקד פעילות:  אסטוניה 
 מקום לימודים:  University of Tartu Viljandi Culture Academy 
 סוגה:  ג'אז, מוזיקת נשמה 
 
סופיה רובינה-האנטר (באסטונית: Sofia Rubina; נולדה ב-19 בספטמבר 1985 בטרטו) היא זמרת אסטונית. היא מבצעת בעיקר שירי ג'אז, נשמה ודאנס, אך לעיתים מפרסמת יצירות השאובות ממוזיקה קלאסית וממוזיקה יהודית.
ביוגרפיה

רובינה התמחתה בשירת ג'אז בפקולטה לאמנויות של אוניברסיטת טרטו ובקונסרבטוריון קוטובוס. מאוחר יותר החלה ללמוד את אותו התחום במכללת ברקלי למוזיקה שבבוסטון, ארצות הברית.
הוריה הם ממוצא יהודי–רוסי. ב-21 במאי 2012 נישאה לחברה ללימודים, החצוצרן ג'ייסון האנטר, וב-18 באוקטובר באותה השנה נולדה לזוג בת ראשונה.
קריירה מוזיקלית

בשנים 2004, 2006 ו-2007 השתתפה בתחרות "הגל החדש", שנערכה ביורמלה שבלטביה. היא כשלה בניסיון להעפיל לשלב הגמר.
בשנת 2004 השתתפה בקדם האסטוני לאירוויזיון 2004, Eurolaul 2004, יחד עם האטונה נארסבידזה ושירם המשותף "Whenever Blue". השיר מזכיר במסר שלו את "Everybody Hurts" של אר.אי.אם. הוא הגיע למקום העשירי עם 188 נקודות. שנתיים אחר כך שבה לתחרות עם "Open up Your Heart", שדורג במקום השביעי עם 51 נקודות.
בשנת 2019 השתתפה בפורמט הקדם החדש של אסטוניה, Eesti Laul 2019, עם השיר "Deep Water". היא כשלה בניסיון להעפיל לשלב הגמר. בשנת 2024 חזרה לתחרות, הפעם עם השיר "Be Good". גם בהזדמנות זו החמיצה את שלב הגמר.
דיסקוגרפיה > אלבומי אולפן

2007: My Sun